බංගලාදේශ ක්‍රිකට් කණ්ඩායමේ ශ්‍රී ලංකා තරග සංචාරය 2019

බංග්ලාදේශ ක්‍රිකට් කණ්ඩායම 2019 ජූලි මාසයේදී ශ්‍රී ලංකාවේ සංචාරය කළේ එක්දින ජාත්‍යන්තර (එදිජා) තරඟ තුනකට ක්‍රීඩා කිරීම සඳහා ය. මුලදී, සංචාරය 2019 දෙසැම්බර් මාසයේදී පැවැත්වීමට නියමිතව තිබුනි. නමුත් එය 2019-20 බංග්ලාදේශ ප්‍රිමියර් ලීග් තරඟාවලිය සමඟ ගැටීම වළක්වා ගැනීමට වෙනස් කරන ලදී.

2019 මැයි 11 වන දින, බංග්ලාදේශ ක්‍රිකට් පාලක මණ්ඩලයේ (BCB) සභාපති නස්මුල් හසන් පැපොන් ප්‍රකාශ කළේ, බංග්ලාදේශ කණ්ඩායම ජූලි මාසයේදී ශ්‍රී ලංකාවේ සැලසුම් සහගත සංචාරයක් සඳහා යාමට ඉඩක් නොමැති බවයි. ඒ 2019 අප්‍රේල් 21 පාස්කු බෝම්බ ප්‍රහාර පසුව රට තවත් ත්‍රස්ත ප්‍රහාරයකට ගොදුරු විය හැකි බවට ඇති බිය උපුටා දක්වමිනි. 2019 ජුනි 27 වන දින, තත්ත්වය තක්සේරු කිරීම සඳහා බංග්ලාදේශයේ සිවිල් බුද්ධි ඒජන්සිය වන ජාතික ආරක්ෂක බුද්ධි (NSI) පුද්ගලයින් හතර දෙනෙකු ශ්‍රී ලංකාවට එවන ලද බව වාර්තා විය. 2019 ජුලි 8 වෙනිදා ශ්‍රී ලංකා ක්‍රිකට් විසින් කොළඹ ආර්. ප්‍රේමදාස ක්‍රීඩාංගණයේදී තරඟ තුනම පවත්වන බව සහතික වීමත් සමඟින්, සංචාරය ඉදිරියට යන බව තහවුරු කළේය.

මෙම තරඟමාලාව සඳහා, ශ්‍රී ලංකාව ක්‍රීඩකයින් විසි දෙදෙනෙකුගෙන් යුත් සංචිතයක් නම් කරන ලද අතර, එය පසුව දාහතකින් යුත් අවසන් සංචිතය දක්වා අඩු කරන ලදී. ප්‍රධාන තේරීම් කමිටු සභාපති අශාන්ත ද මෙල් පැවසුවේ මෙමගින් එක් එක් තරගය සඳහා තනි පුද්ගල පදනමින් පෙළගැස්ම අත්හදා බැලීමට ඉඩ සැලසෙන බවයි. මෙම තරගාවලියට පෙර බංගලාදේශ කණ්ඩායමේ නායක මෂ්රෆි මොර්ටාසා ආබාධයකට ලක්වීම හේතුවෙන් සංචාරයෙන් ඉවත් විය. තමීම් ඉක්බාල් පළමු වරට එක්දින නායකත්වයට පත් විය.

ශ්‍රී ලංකා පන්දු යවන ක්‍රීඩක ලසිත් මාලිංග එක්දින තරගාවලියේ කොළඹදී පැවැත්වෙන පළමු තරගයෙන් අනතුරුව එක්දින පිටියෙන් සමුගත්තේය. ඔහු සිය අවසන් පන්දුවෙන් කඩුල්ලක් දවාගත්තේය, ඔහුගේ ක්‍රිකට් දිවිය අවසන් කලේ එක්දින තරඟ වල නවවන වැඩිම කඩුලු ලාභියා ලෙස දවාගැනීම් 338ක් සමඟිනනි. තරගමාලාවට පෙර ජාත්‍යන්තර ක්‍රිකට් පිටියෙන් සමුගත් ශ්‍රී ලංකා පන්දු යවන ක්‍රීඩක නුවන් කුලසේකර වෙනුවෙන් අවසන් එක්දින තරගය කැප කරන බව ශ්‍රී ලංකා ක්‍රිකට් නිවේදනය කලේය.

ශ්‍රී ලංකාව පළමු එක්දින තරග දෙක ජයගත් අතර ඒ අනුව තරගමාලාව  ඉදිරියෙන් සිටිමින් තරගමාලාව ජය ගැනීමට ශ්‍රී ලංකාව සමත් විය. එය 2015 නොවැම්බරයේ බටහිර ඉන්දීය කොදෙව්වන් 3-0 ලෙස පරාජය කිරීමෙන් පසු ඔවුන්ගේ මව්බිමේදී එක්දින තරඟාවලි ජයග්‍රහණයක් වාර්තා කල පලමු අවස්ථාව විය. තෙවැනි තරගය ලකුණු 122කින් ජයගත් ශ්‍රී ලංකාව තරගමාලාව 3-0ක් ලෙස ජය ගත්තේය.

 සංචිත 
එක්දින තරඟ දිමුත් කරුණාරත්න (නා)
 අකිල ධනංජය
 අවිශ්ක ප්‍රනාන්දු
 වනිඳු හසරංග
 ෂෙහාන් ජයසූරිය
 ලහිරු කුමාර
 ඇන්ජලෝ මැතිව්ස්
 ලසිත් මාලිංග
 කුසල් මෙන්ඩිස් (කරැ)
 කුසල් පෙරේරා (කරැ)
 තිසර පෙරේරා
 නුවන් ප්‍රදීප්
 කසුන් රාජිත
 දසුන් ශානක
 ධනංජය ද සිල්වා
 ලහිරු තිරිමාන්න
 ඉසුරු උදාන තමීම් ඉක්බාල් (නා)
 මෂ්රෆි මොර්ටාසා (නා)
 ටස්කින් අහමඩ්
 අනමුල් හක්
 මෙහෙදි හසන්
 මොසාඩෙක් හොසේන්
 රුබෙල් හොසේන්
 ෂෆියුල් ඉස්ලාම්
 තයිජුල් ඉස්ලාම්
 මහමුදුල්ලාහ්
 මොහොමඩ් මිතුන්
 මුෂ්ෆිකර් රහීම් (කරැ)
 මුස්තාෆිසුර් රහ්මාන්
 සබීර් රහමන්
 ෆර්හාඩ් රීසා
 සෞම්‍ය සර්කාර්
 මොහොමඩ් සයිෆුදීන්
තරගාවලියට පොරොත්තුව, ආබාධයක් හේතුවෙන් මෂ්රෆි මොර්ටාසා සහ මොහොමඩ් සයිෆුදීන් බංග්ලාදේශ සංචිතයෙන් ඉවත් කර ඇති අතර, ඒ වෙනුවට පිළිවෙලින් ෆර්හාඩ් රේසා සහ තස්කින් අහමඩ් කණ්ඩායමට ඇතුළත් කරන ලදී. 2019 ජූලි 23 වන දින, ෂෆියුල් ඉස්ලාම් බංග්ලාදේශ සංචිතයට එක් කරන ලදී.

අමිල අපෝන්සු, නිරෝෂන් දික්වැල්ල, ධනුෂ්ක ගුණතිලක, ලක්ෂාන් සඳකැන්, ලහිරු මධුශංක, ශ්‍රී ලංකා ආරම්භක විස්සයි 20 සංචිතයට නම් කර තිබුණත්, තරගාවලිය සඳහා අවසන් ක්‍රිකට් ක්‍රීඩකයින් දාහත් දෙනා අතරට ඇතුළත් වූයේ නැත.

 පුහුණු තරගය 

 එක්දින තරගමාලාව 

 1 වන එදිජා තරගය 

 2 වන එදිජා තරගය 

 3 වන එදිජා තරගය 

 යොමු කිරීම් 

 බාහිර සබැඳි 

 ESPN Cricinfo හි තරගමාලා පිටුව